སྔོན་ལ་རིམ་པ་དང་པོ་ཤེས་ཡོན་གྱི་སྐོར་ཡིན།༡༩༥༩ལོར་ང་རང་ཚོ་བཙན་བྱོལ་ལ་ཡོང་ནས་ལོ་གཅིག་ནང་ཚུད་དུ་མ་སུ་རིར་སློབ་གྲྭ་དང་པོ་དེ་བཙུགས་པ་ཡིན།སྐབས་དེ་དུས་དགོན་པ་དང་ལྷ་ཁང་བཞེང་རྒྱུའི་གྲོས་དང་དོ་སྣང་ཙམ་ཡང་མེད།ཐོག་མར་རྒྱ་གར་གཞུང་ནས་སློབ་གཉེར་གྱི་ཆེད་དགེ་འདུན་པ་སུམ་བརྒྱ་སྦག་སར་བཞག་པ་གནང་ཡོད།དེ་རྗེས་ང་ཚོས་སུམ་བརྒྱ་ཉུང་དྲགས་པས་མང་ཙམ་འཇོག་ཐབས་ཡོང་བ་བརྗོད་པར་བརྟེན་ཆིག་སྟོང་ལྔ་བརྒྱ་བར་སྤར་ཡོད།གནས་ཚུལ་དེ་ཙམ་ལས་གཞན་ང་ཚོས་གཙོ་བོ་སློབ་གྲྭ་འཛུགས་རྒྱུར་ཤུགས་བརྒྱབ་པ་ཡིན།སྐབས་དེར་ང་ཚོས་བོད་དོན་འཛམ་གླིང་རྒྱལ་ཚོགས་ལ་ཞུ་རྒྱུའི་སྐོར་པཎྜིཏ་ནེ་ཧེ་རུར་བཀའ་སློབ་ཡོང་བ་ཞེས་བཀའ་མོལ་ཞུ་རྒྱུའི་གོ་སྐབས་ཐེངས་འགའ་ཤས་བྱུང༌།